**OBČINA \_\_\_\_\_\_\_\_\_\_\_**

**ŽUPAN**

Številka:

Datum:

**OBČINSKI SVET**

**OBČINE \_\_\_\_\_\_\_\_\_\_\_\_\_\_\_\_\_\_\_\_\_\_\_**

ZADEVA: **PREDLOG PRAVILNIKA O OHRANJANJU IN SPODBUJANJU RAZVOJA KMETIJSTVA, GOZDARSTVA IN PODEŽELJA V OBČINI \_\_\_\_\_\_\_\_\_\_ ZA PROGRAMSKO OBDOBJE 2023–2027**

|  |  |
| --- | --- |
| PREDLAGATELJ: | \_\_\_\_\_\_\_\_\_\_\_\_\_\_\_, župan Občine \_\_\_\_\_\_\_\_\_\_\_\_\_\_\_\_\_ |
| POROČEVALEC: |  |
| PRAVNA OSNOVA: | \_\_. člen Statuta Občine \_\_\_\_\_(Uradni list RS, št. \_\_\_\_\_\_\_\_) v zvezi s 24. členom Zakona o kmetijstvu (Uradni list RS, št. 45/08, 57/12, 90/12 – ZdZPVHVVR, 26/14, 32/15, 27/17, 22/18, 86/21 – odl. US, 123/21, 44/22, 130/22 – ZPOmK-2 in 18/23) |
| NAMEN: | Obravnava in sprejem |

**PREDLOG SKLEPOV:**

Občinski svet Občine \_\_\_\_\_\_\_ sprejme Pravilnik o ohranjanju in spodbujanju razvoja kmetijstva, gozdarstva in podeželja v Občini \_\_\_\_\_\_\_\_.

**O b r a z l o ž i t e v**

**1. Razlogi za sprejem pravilnika in ocena stanja**

Občina\_\_\_\_\_\_\_\_\_\_\_ je na področju ohranjanja in spodbujanja razvoja kmetijstva v občini v letih 2015-2020 sledila ciljem in usmeritvam veljavnega Pravilnika o ohranjanju in spodbujanju razvoja kmetijstva in podeželja v občini. Sredstva, ki so se v ta namen dodeljevala iz proračuna, so po veljavnih predpisih opredeljena kot državna pomoč. V letu 2020 so bile občine s strani države pozvane k podaljšanju shem pomoči do 30. 6. 2023 za ukrepe po skupinskih izjemah, kamor sodita Pomoč za naložbe v opredmetena ali neopredmetena sredstva na kmetijskih gospodarstvih v zvezi s primarno kmetijsko proizvodnjo in Pomoč za naložbe v zvezi s predelavo in trženjem kmetijskih in živilskih proizvodov ter naložbe v nekmetijske dejavnosti na kmetiji ter do 31. 12. 2023 za shemo pomoči de minimis.

Dne \_\_\_\_\_\_\_ je župan Občine \_\_\_\_\_\_\_, \_\_\_\_\_\_\_\_\_\_\_\_\_\_\_\_, s sklepom imenoval Komisijo za razvoj kmetijstva v občini \_\_\_\_\_\_\_\_. V Komisijo so bili imenovani ….

Komisija je bila zadolžena za pregled obstoječih ukrepov na področju kmetijstva in pripravo predloga novih ukrepov za programsko obdobje po letu 2022.

Komisija je podala pozitivno mnenje v zvezi z ukrepi občine na področju kmetijstva in sredstvi, ki se zagotavljajo v ta namen, poudarili pa so tudi pomen znanja, tako formalnega kot neformalnega in predlagali, da se nabor ukrepov poveča za ukrep izobraževanja odraslih, ki bi vključeval tako formalna izobraževanja v okviru nacionalne poklicne kvalifikacije kot tečaje trženja, računalništva, sodobnih trendov v kmetijstvu, idr.

V skladu s tem se ukrepom dodajata UKREP 6 in UKREP 8 - kot Pomoč za dejavnosti izmenjave znanja in informiranja v primarni kmetijski proizvodnji in posebej za gozdarski sektor.

Občina \_\_\_\_\_\_\_\_ je priglasila shemo državne pomoči po skupinski izjemi v kmetijstvu in gozdarstvu Ministrstvu za kmetijstvo, gozdarstvo in prehrano (v nadaljnjem besedilu: MKGP) in pomoči de minimis Ministrstvu za finance. Ministrstvo za finance je mnenje o skladnosti sheme de minimis pomoči izdalo …….

Predlagani pravilnik je usklajen z novimi uredbami Evropske komisije. Podlagi za pripravo pravilnika sta:

* za državne pomoči: Uredba Komisije (EU) 2022/2472 z dne 14. decembra 2022 o razglasitvi nekaterih vrst pomoči v kmetijskem in gozdarskem sektorju ter na podeželju za združljive z notranjim trgom z uporabo členov 107 in 108 Pogodbe o delovanju Evropske unije (UL L št. 327, z dne 21. 12. 2022, v nadaljnjem besedilu: Uredba Komisije (EU) št. 2022/2472),
* za pomoči *de minimis:* Uredba Komisije (EU) št. 1407/2013 z dne 18. decembra 2013 o uporabi členov 107 in 108 Pogodbe o delovanju Evropske unije pri pomoči *de minimis* (UL L št. 352, z dne 24. 12. 2013 in UL L št. 215 z dne 7. 7. 2020, v nadaljnjem besedilu: Uredba Komisije (EU) št. 1407/2013).

Pravilnik določa področje uporabe, pogoje, vrste pomoči s posameznimi ukrepi in druge ukrepe Občine \_\_\_\_\_\_\_\_\_\_\_ za ohranjanje in spodbujanje razvoja kmetijstva in podeželja.

Predlagani so naslednji ukrepi:

|  |  |
| --- | --- |
| **Vrste pomoči** | **Ukrepi:** |
| Državne pomoči po skupinskih izjemah v kmetijstvu (na podlagi Uredbe Komisije (EU) št. 2022/2472) | UKREP 1: Pomoč za naložbe v kmetijska gospodarstva v zvezi s primarno kmetijsko proizvodnjo  UKREP 2: Pomoč za naložbe v zvezi s premestitvijo kmetijskih poslopij  UKREP 3: Pomoč za naložbe v zvezi s predelavo in trženjem kmetijskih proizvodov  UKREP 4: Pomoč za plačilo zavarovalnih premij  UKREP 5: Pomoč za naložbe za ohranjanje kulturne in naravne dediščine na kmetijskih gospodarstvih  UKREP 6: Pomoč za dejavnosti izmenjave znanja in informiranja  UKREP 7: Pomoč za kmetijsko gozdarske sisteme  UKREP 8: Pomoč za dejavnosti izmenjave znanja in informiranja v gozdarskem sektorju |
| De minimis pomoči  (na podlagi Uredbe Komisije (EU) št. 1407/2013) |  |
| Ostali ukrepi občine | UKREP 9**:** Šolanje v srednjih strokovnih in srednjih poklicnih programih s področja kmetijstva  UKREP 10: Sofinanciranje dejavnosti društev na področju kmetijstva |

Na podlagi sprejetega pravilnika in po pridobitvi vse ustreznih soglasij s strani MKGP, bo Občina \_\_\_\_\_\_\_\_\_ objavila javni razpis.

**2. Cilji in načela predloga pravilnika**

S sprejemom predlaganega pravilnika bo podana pravna osnova za dodeljevanje sredstev iz proračuna Občine \_\_\_\_\_\_\_\_\_\_\_\_\_\_\_\_\_ na področju ohranjanja in spodbujanja razvoja kmetijstva in podeželja.

3. Ocena finančnih in drugih posledic, ki jih bo imel sprejem pravilnika na proračun:

Posamezni ukrepi in sredstva za izvedbo ukrepov ohranjanja in spodbujanja razvoja kmetijstva in podeželja v občini \_\_\_\_\_\_\_\_\_\_\_\_\_ se zagotavljajo v proračunu občine. Višina sredstev se določi z odlokom o proračunu za tekoče leto. Za leto 2023 je za posamezne ukrepe v proračunu Občine \_\_\_\_\_\_\_\_\_\_\_\_\_\_\_ planiranih skupaj \_\_\_\_\_\_\_\_\_\_\_\_\_\_\_\_\_\_\_\_ €.

………………..

ŽUPAN

Priloga:

* Predlog Pravilnika o ohranjanju in spodbujanju razvoja kmetijstva in podeželja v Občini \_\_\_\_\_\_\_\_\_\_\_\_\_\_

Na podlagi \_\_\_\_. člena Statuta Občine \_\_\_\_\_\_\_\_\_ (Uradni list RS, št. \_\_\_\_\_\_\_\_) v zvezi s 24. členom Zakona o kmetijstvu (Uradni list RS, št. 45/08, 57/12, 90/12 – ZdZPVHVVR, 26/14, 32/15, 27/17, 22/18, 86/21 – odl. US, 123/21, 44/22, 130/22 – ZPOmK-2 in 18/23) je Občinski svet Občine \_\_\_\_\_\_\_\_\_\_ na \_\_\_\_ seji dne\_\_\_\_\_\_ sprejel

**P R A V I L N I K**

**o ohranjanju in spodbujanju razvoja kmetijstva, gozdarstva in podeželja v Občini**

**\_\_\_\_\_\_\_\_\_\_**

I. SPLOŠNE DOLOČBE

1. člen

(vsebina pravilnika)

1. Ta pravilnik določa področje uporabe, pogoje, vrste pomoči s posameznimi ukrepi in druge ukrepe Občine \_\_\_\_\_\_\_ za ohranjanje in spodbujanje razvoja kmetijstva, gozdarstva in podeželja.
2. Sredstva po tem pravilniku se dodelijo za:

* državne pomoči v skladu z Uredbo Komisije (EU) 2022/2472 z dne 14. decembra 2022 o razglasitvi nekaterih vrst pomoči v kmetijskem in gozdarskem sektorju ter na podeželju za združljive z notranjim trgom z uporabo členov 107 in 108 Pogodbe o delovanju Evropske unije (Uradni list EU L št. 327, z dne 21. 12. 2022, v nadaljnjem besedilu: Uredba Komisije (EU) št. 2022/2472),
* pomoči *de minimis* v skladu z Uredba Komisije (EU) št. 1407/2013 z dne 18. decembra 2013 o uporabi členov 107 in 108 Pogodbe o delovanju Evropske unije pri pomoči *de minimis* (Uradni list EU L št. 352, z dne 24. 12. 2013 in UL L št. 215 z dne 7. 7. 2020, v nadaljnjem besedilu: Uredba Komisije (EU) št. 1407/2013), ter
* druge ukrepe občine.

1. člen

(način in višina zagotavljanja sredstev)

Sredstva za izvedbo ukrepov ohranjanja in spodbujanja razvoja kmetijstva, gozdarstva in podeželja v Občini \_\_\_\_\_\_\_\_\_\_ (v nadaljnjem besedilu: občina) se zagotavljajo v proračunu občine. Višina sredstev se določi z odlokom o proračunu za tekoče leto.

1. člen

(oblika pomoči)

Sredstva za ukrepe po tem pravilniku se dodeljujejo v določeni višini za posamezne namene kot nepovratna sredstva v obliki dotacij in/ali v obliki subvencioniranih storitev.

1. člen

(opredelitev pojmov)

Pojmi uporabljeni v tem pravilniku imajo naslednji pomen:

1. »pomoč« pomeni vsak ukrep, ki izpolnjuje merila iz prvega odstavka 107. člena Pogodbe o delovanju Evropske unije (Uradni list EU C 326 z dne 26. 10. 2012; v nadaljnjem besedilu: Pogodba);
2. "MSP" ali "mikro, malo in srednje podjetje" pomeni podjetje, ki izpolnjuje merila iz Priloge I Uredbe Komisije (EU) št. 2022/2472;
3. "kmetijski sektor" pomeni vsa podjetja, ki so dejavna v primarni kmetijski proizvodnji, predelavi in trženju kmetijskih proizvodov;
4. "kmetijski proizvod" pomeni proizvode s seznama v Prilogi I k Pogodbi, razen ribiških proizvodov in proizvodov iz ribogojstva s seznama v Prilogi I k Uredbi (EU) št. 1379/2013 Evropskega parlamenta in Sveta (Uradni list EU L 354/1 z dne 29. 12. 2013);
5. "primarna kmetijska proizvodnja" pomeni proizvodnjo rastlinskih in živinorejskih proizvodov s seznama v Prilogi I k Pogodbi brez kakršnih koli nadaljnjih postopkov, ki bi spremenili naravo takih proizvodov;
6. "predelava kmetijskih proizvodov" pomeni vsak postopek na kmetijskem proizvodu, po katerem proizvod ostane kmetijski proizvod, razen dejavnosti na kmetiji, potrebnih za pripravo živalskega ali rastlinskega proizvoda za prvo prodajo;
7. "trženje kmetijskih proizvodov" pomeni imeti na zalogi ali razstavljati z namenom prodaje, ponujati za prodajo, dobavljati ali na kateri koli drug način dajati na trg, razen prve prodaje primarnega proizvajalca prodajnemu posredniku ali predelovalcu, ter vsake dejavnosti, s katero se proizvod pripravi za tako prvo prodajo; prodaja, ki jo opravi primarni proizvajalec končnemu potrošniku, se šteje za trženje kmetijskih proizvodov, če se opravlja v ločenih, za to namenjenih prostorih;
8. "kmetijsko gospodarstvo" pomeni enoto, ki obsega zemljišče, objekte in naprave, ki se uporabljajo za primarno kmetijsko proizvodnjo;
9. "nosilec ali nosilka kmetijskega gospodarstva" (v nadaljnjem besedilu: nosilec) je odgovorna oseba za opravljanje kmetijske dejavnosti na kmetijskem gospodarstvu;
10. "podjetje v težavah" pomeni podjetje v skladu s 58. točko 2. člena Uredbe Komisije (EU) št. 2022/2472;
11. "opredmetena sredstva" pomenijo sredstva, ki jih sestavljajo zemljišča, poslopja in obrati, stroji in oprema;
12. "intenzivnost pomoči" pomeni bruto znesek pomoči, izražen kot odstotek upravičenih stroškov pred odbitkom davkov ali drugih dajatev;
13. "standard Unije" pomeni obvezen standard, predpisan z zakonodajo EU, ki določa raven, ki jo morajo doseči posamezna podjetja, zlasti glede okolja, higiene in dobrobiti živali; posledično se standardi ali cilji, zastavljeni na ravni Unije, ki so zavezujoči za države članice, ne pa tudi za posamezna podjetja, ne štejejo za standarde Skupnosti;
14. "naložbe za skladnost s standardom Unije" pomenijo naložbe, ki se izvedejo za doseganje skladnosti s standardom Evropske unije po zaključku prehodnega obdobja, določenega z zakonodajo Evropske unije;
15. "nezahtevna agromelioracija" je agromelioracija, kot je opredeljena z veljavno zakonodajo, ki ureja področje kmetijskih zemljišč;
16. "mladi kmet" pomeni kmeta v skladu s šestim odstavkom 4. člena Uredbe (EU) 2021/2115 Evropskega parlamenta in sveta (Uradni list EU L 435/1 z dne 6. 12. 2021; v nadaljnjem besedilu: Uredba (EU) št. 2021/2115);
17. "enotno podjetje" pomeni vsa podjetja, ki so med seboj najmanj v enem od naslednjih razmerij:
    1. podjetje ima večino glasovalnih pravic delničarjev ali družbenikov drugega podjetja,
    2. podjetje ima pravico imenovati ali odpoklicati večino članov upravnega, poslovnega ali nadzornega organa drugega podjetja,
    3. podjetje ima pravico izvrševati prevladujoč vpliv na drugo podjetje na podlagi pogodbe, sklenjene z navedenim podjetjem, ali določbe v njegovi družbeni pogodbi ali statutu,
    4. podjetje, ki je delničar ali družbenik drugega podjetja, na podlagi dogovora z drugimi delničarji ali družbeniki navedenega podjetja sámo nadzoruje večino glasovalnih pravic delničarjev ali družbenikov navedenega podjetja.

Podjetja, ki so v katerem koli razmerju iz točk (a) do (d) tega odstavka preko enega ali več drugih podjetij, prav tako velja za enotno podjetje.

1. ''spodbujevalni učinek pomoči'' pomeni, da ima pomoč spodbujevalni učinek, če je vloga za pomoč predložena pred začetkom izvajanja projekta ali dejavnosti.
2. ''slabe vremenske razmere'' so zmrzal, neurje, led, toča, močno ali obilno deževje, orkan, huda suša.
3. člen

(vrste pomoči in ukrepi)

Za uresničevanje ciljev ohranjanja in razvoja kmetijstva, gozdarstva in podeželja v občini se finančna sredstva usmerjajo preko pravil za državne pomoči, ki imajo podlago v uredbah komisije EU, navedenih v drugem odstavku 1. člena tega pravilnika in omogočajo izvedbo naslednjih vrst pomoči oz. ukrepov:

|  |  |
| --- | --- |
| **Vrste pomoči** | **Ukrepi:** |
| Državna pomoč po skupinski izjemi v kmetijstvu in gozdarstvu v skladu z Uredbo Komisije (EU) št. 2022/2472 | UKREP 1: Pomoč za naložbe na kmetijskih gospodarstvih v zvezi s primarno kmetijsko proizvodnjo  UKREP 2: Pomoč za naložbe v zvezi s premestitvijo kmetijskih poslopij  UKREP 3: Pomoč za naložbe v zvezi s predelavo in trženjem kmetijskih proizvodov  UKREP 4: Pomoč za plačilo zavarovalnih premij  UKREP 5: Pomoč za naložbe za ohranjanje kulturne in naravne dediščine na kmetijskih gospodarstvih  UKREP 6: Pomoč za dejavnosti izmenjave znanja in informiranja  UKREP 7: Sofinanciranje nakupa gozdarske mehanizacije  UKREP 8: Pomoč za dejavnosti izmenjave znanja in informiranja v gozdarskem sektorju |
| Pomoč de minimis pomoči v skladu z Uredbo Komisije (EU) št. 1407/2013 |  |
| Ostali ukrepi občine | UKREP 9**:** Šolanje v srednjih poklicnih in srednjih strokovnih izobraževalnih programih s področja kmetijstva in gozdarstva  UKREP 10: Sofinanciranje dejavnosti društev na področju kmetijstva |

1. člen

(upravičenci do pomoči in izvajalci storitev)

Upravičenci do pomoči so:

* pravne in fizične osebe, ki ustrezajo kriterijem za mikro podjetja, dejavne v primarni kmetijski proizvodnji, oziroma v primerih ukrepov po 17. in 29. členu Uredbe Komisije (EU) št. 2022/2472 dejavne v kmetijskem sektorju;
* pravne in fizične osebe, ki ustrezajo kriterijem za mikro podjetja v primerih ukrepov za pomoči de minimis po Uredbi komisije (EU) št. 1407/2013, imajo stalno prebivališče oz. sedež na kmetijskem gospodarstvu, ki je vpisano v register kmetijskih gospodarstev;
* pri ukrepih 3, 5 in 6 so lahko upravičencih iz kmetijskega sektorja, pri ukrepih 1, 2 in 4 so upravičenci lahko le iz primarne kmetijske proizvodnje;
* certificirani ponudniki izobraževalnih programov in usposabljanj s področja kmetijstva, prehrane in gozdarstva, v katere so vključeni kmetje s kmetijskim gospodarstvom v občini;
* registrirana stanovska in interesna združenja, organizacije in zavodi, ki delujejo na področju kmetijstva, gozdarstva in prehrane na območju občine;
* dijaki s stalnim bivališčem v občini, ki se šolajo v srednjih poklicnih in srednjih strokovnih izobraževalnih programih s področja kmetijstva, prehrane in gozdarstva.

1. člen

(izvzeta področja uporabe Uredbe Komisije (EU) št. 2022/2472)

1. Do pomoči po tem pravilniku v okviru ukrepov v skladu z Uredbe Komisije (EU) št. 2022/2472 niso upravičeni subjekti, ki so:

* naslovniki neporavnanega naloga za izterjavo na podlagi predhodnega sklepa Evropske komisije, s katerim je pomoč, odobreno od iste države članice Evropske unije, razglasila za nezakonito in nezdružljivo z notranjim trgom;
* podjetja v težavah.

1. Pomoč po tem pravilniku se ne dodeli za:

* pomoč za dejavnosti, povezane z izvozom v tretje države ali države članice, in sicer če je pomoč neposredno povezana z izvoženimi količinami, vzpostavitvijo in delovanjem distribucijske mreže ali drugimi tekočimi stroški, povezanimi z izvozno dejavnostjo;
* pomoč, ki je odvisna od prednostne uporabe domačega blaga pred uporabo uvoženega blaga.

1. Pomoči po tem pravilniku v okviru ukrepov v skladu z Uredbe Komisije (EU) št. 2022/2472 se ne dodeli za davek na dodano vrednost razen, kadar po predpisih, ki urejajo davek na dodano vrednost, le-ta ni izterljiv.
2. člen

(način, pogoji in merila za dodeljevanje pomoči)

1. Državne pomoči in pomoči de minimis se dodeljujejo upravičencem na podlagi izvedenega javnega razpisa, objavljenega na občinski internetni strani, skladno z veljavnimi predpisi s področja javnih financ ter tem pravilnikom.
2. V javnem razpisu se opredelijo posamezni ukrepi in višina razpoložljivih sredstev za posamezen ukrep kot to določa odlok o proračunu občine za tekoče leto.
3. Podrobnejša merila za dodeljevanje državnih pomoči in pomoči de minimis ter zahtevana dokumentacija za posamezne ukrepe po tem pravilniku se določijo v javnem razpisu.
4. člen

(spodbujevalni učinek)

1. Za ukrepe v skladu z Uredbo komisije (EU) št. 2022/2472 se pomoč lahko dodeli, če ima spodbujevalni učinek.
2. Vloga za pomoč mora vsebovati najmanj naslednje podatke:

* ime fizične osebe oziroma naziv pravne osebe;
* velikost podjetja;
* opis projekta ali dejavnosti, vključno z datumom začetka in konca;
* lokacijo projekta ali dejavnosti;
* seznam upravičenih stroškov;
* vrsto (nepovratna sredstva, posojilo, jamstvo, vračljivi predujem ali drugo) in znesek javnega financiranja, potrebnega za projekt ali dejavnost ter
* izjave vlagatelja glede izpolnjevanja pogojev iz prvega odstavka 7. člena tega pravilnika.

1. člen

(dodelitev sredstev)

1. O dodelitvi sredstev upravičencem po tem pravilniku odloča pooblaščena oseba na predlog strokovne komisije, ki jo imenuje župan.
2. Zoper odločitev iz prejšnjega odstavka lahko upravičenec vloži pritožbo županu v roku 8 dni od prejema sklepa/odločbe. Odločitev župana je dokončna.
3. Medsebojne obveznosti med občino in prejemnikom pomoči se uredijo s pogodbo.
4. Datum dodelitve pomoči je datum pravnomočnosti sklepa/odločbe.
5. člen

(izplačila sredstev)

Upravičencem se sredstva iz proračuna občine izplačajo na podlagi zahtevka posameznega upravičenca. Zahtevek mora vsebovati naslednjo dokumentacijo:

* dokazila o plačilu obveznosti (račun/situacija in potrdilo/dokazilo o plačanem računu),
* druga dokazila, določena z javnim razpisom.

1. člen

(združevanje pomoči)

1. Najvišji zneski pomoči po posameznih ukrepih, določeni v členih od 13. do vključno 19. tega pravilnika, ne smejo preseči najviše intenzivnosti pomoči, določenih v 14., 16., 17., 28. in 29. členu Uredbe Komisije (EU) št. 2022/2472, ne glede na to ali se podpora za projekt ali dejavnost v celoti financira iz nacionalnih sredstev ali pa se delno financira iz sredstev Evropske unije.
2. Pomoč po tem pravilniku, v skladu z Uredbo Komisije (EU) št. 2022/2472, se lahko združuje z vsako drugo državno pomočjo v zvezi z istimi upravičenimi stroški, ki se deloma ali v celoti prekrivajo samo, če se s takim združevanjem ne preseže najvišje intenzivnosti pomoči ali zneska pomoči, ki se uporablja za zadevno pomoč v skladu z Uredbo Komisije (EU) št. 2022/2472.
3. Pomoč po tem pravilniku se v skladu z Uredbo Komisije (EU) št. 2022/2472 ne združuje s plačili iz drugega odstavka 145. člena in 146. člena Uredbe (EU) št. 2021/2115 v zvezi z istimi upravičenimi stroški, če bi bila s takim združevanjem presežena intenzivnost pomoči ali znesek pomoči, ki sta določena v Uredbi Komisije (EU) št. 2022/2472.
4. Pomoč po tem pravilniku v skladu z Uredbo Komisije (EU) št. 2022/2472 se ne združuje s pomočjo de minimis v zvezi z istimi upravičenimi stroški, če bi bila s takim združevanjem presežena intenzivnost pomoči ali znesek pomoči, ki sta določena v Uredbi Komisije (EU) št. 2022/2472.

II. UKREPI V SKLADU Z UREDBO KOMISIJE (EU) ŠT. 2022/2472

1. člen

**UKREP 1: Pomoč za naložbe v kmetijska gospodarstva v zvezi s primarno kmetijsko proizvodnjo** (14. člen Uredbe Komisije (EU) št. 2022/2472)

1. Z naložbo se skuša doseči vsaj enega od naslednjih ciljev:

* izboljšanje splošne učinkovitosti in trajnosti kmetijskega gospodarstva, zlasti z zmanjšanjem stroškov proizvodnje ali izboljšanjem in preusmeritvijo proizvodnje;
* izboljšanje naravnega okolja, higienskih pogojev ali standardov za dobro počutje živali;
* vzpostavljanje in izboljšanje infrastrukture, povezane z razvojem, prilagajanjem in modernizacijo kmetijstva, vključno z dostopom do kmetijskih zemljišč, komasacijo in izboljšanjem zemljišč, oskrbo in varčevanjem s trajnostno energijo, energijsko učinkovitostjo, oskrbo in varčevanjem z vodo;.

1. Pomoč se ne dodeli za:

* nakup plačilnih pravic;
* nakup in zasaditev letnih rastlin;
* dela v zvezi z odvodnjavanjem;
* nakup živali;
* ožičenje ali polaganje kablov za podatkovna omrežja zunaj zasebne lastnine;
* že izvedena dela, razen za izdelavo projektne dokumentacije;
* investicije, ki se izvajajo izven območja občine;
* investicije, ki so financirane iz drugih javnih virov Republike Slovenije ali EU, vključno s sofinanciranjem prestrukturiranja vinogradov;
* stroške, povezane z zakupnimi pogodbami;
* obratna sredstva.

(3) Pomoč za naložbe v kmetijska gospodarstva v zvezi s primarno proizvodnjo se lahko dodeli za:

Podukrep 1.1 Posodabljanje kmetijskih gospodarstev,

Podukrep 1.2 Urejanje kmetijskih zemljišč in pašnikov.

1. člen

**Podukrep 1.1 Posodabljanje kmetijskih gospodarstev**

1. Pomoč se lahko dodeli za naložbe v kmetijska gospodarstva v povezavi s primarno kmetijsko proizvodnjo.
2. Upravičeni stroški:

* stroški gradnje, nakupa ali izboljšanja nepremičnin na kmetijskem gospodarstvu;
* stroški nakupa strojev in opreme do tržne vrednosti sredstva;
* stroški honorarjev arhitektov, inženirjev in svetovalcev ter honorarji, povezani s svetovanjem o okoljski in gospodarski trajnosti, vključno s študijami izvedljivosti;
* pristojbine za pridobitev, razvoj ali uporabo računalniške programske opreme, računalniškega oblaka in podobnih rešitev ter pridobitev patentov, licenc, avtorskih pravic in blagovnih znamk;
* stroški namakanja, ki izpolnjujejo pogoje v skladu z Uredbo Komisije (EU) št. 2022/2472.

1. Upravičenci do pomoči so:

* kmetijska gospodarstva, vpisana v register kmetijskih gospodarstev;
* dejavnost primarne kmetijske proizvodnje opravljajo na najmanj 1 ha kmetijskih površin v uporabi.

1. Pogoji za pridobitev pomoči:

* predložitev ustreznega dovoljenja za izvedbo investicije, če je s predpisi s področja gradnje objektov to potrebno;
* projektno dokumentacijo za izvedbo naložbe ter dokazila o teh stroških, kadar so upravičeni do sofinanciranja;
* za naložbo, ki mora biti v skladu z določili petega odstavka 14. člena Uredbe 2022/2472, mora biti presoja vplivov na okolje, če je le-ta potrebna, predložena z vlogo za pridobitev pomoči;
* ponudbe oziroma predračun za načrtovano naložbo;
* predložitev oddane zbirne vloge (subvencijska vloga) v tekočem oziroma preteklem letu, če rok za oddajo zbirne vloge v tekočem letu še ni potekel;
* mnenje o upravičenosti in ekonomičnosti investicije, ki ga pripravi pristojna strokovna služba;
* drugi pogoji, opredeljeni z javnim razpisom.

1. Intenzivnost pomoči:

* do 65 % upravičenih stroškov naložb na kmetijskih gospodarstvih.

Intenzivnost pomoči se lahko poveča na največ 80 % za naložbe:

* povezane z enim ali več posebnimi okoljskimi in podnebnimi cilji iz točk (e), (f) in (g) tretjega odstavka 14. člena Uredbe Komisije (EU) št. 2022/2472;
* naložbe mladih kmetov;
* največ 100% za neproizvodne naložbe, povezane z enim ali več posebnimi okoljskimi in podnebnimi cilji iz točk (e), (f) in (g) tretjega odstavka 14. člena Uredbe Komisije (EU) št. 2022/2472;

1. Intenzivnost pomoči za namakanje:

* 80 % upravičenih stroškov za naložbe v namakanje na kmetiji iz točke (a) petnajstega odstavka 14. člena Uredbe Komisije (EU) št. 2022/2472;
* 100 % upravičenih stroškov za naložbe v infrastrukturo v kmetijstvu, ki se uporablja za namakanje, zunaj kmetij, iz točke (b) petnajstega odstavka 14. člena Uredbe Komisije (EU) št. 2022/2472;
* 65 % upravičenih stroškov za druge naložbe v namakanje na kmetiji iz točke (c) petnajstega odstavka 14. člena Uredbe Komisije (EU) št. 2022/2472.

1. Najvišji skupni znesek dodeljene pomoči znaša \_\_\_\_\_\_\_\_\_ EUR na kmetijsko gospodarstvo na leto.
2. Vlogo za pomoč v okviru tega ukrepa predloži nosilec kmetijskega gospodarstva.
3. člen

**Podukrep 1. 2 Urejanje kmetijskih zemljišč in pašnikov**

1. Pomoč se lahko dodeli za namen urejanja kmetijskih zemljišč in pašnikov.
2. Upravičeni stroški:

* stroški izdelave načrta ureditve kmetijskega zemljišča (nezahtevne agromelioracije, pašniki);
* stroški izvedbe del za nezahtevne agromelioracije;
* stroški nakupa opreme za ograditev in pregraditev pašnikov z ograjo;
* stroški nakupa opreme za ureditev napajališč za živino.

1. Upravičenci do pomoči:

* posamezna kmetijska gospodarstva in/ali več kmetijskih gospodarstev, vključenih v skupno naložbo;
* kmetijska gospodarstva, vpisana v register kmetijskih gospodarstev, ki ležijo na območju občine, oziroma katerih naložba se izvaja na območju občine;
* urejanje kmetijskih zemljišč in pašnikov se mora izvajati najmanj na 0,5 ha kmetijskih zemljišč v uporabi.

1. Pogoji za pridobitev pomoči:

* ustrezna dovoljenja oziroma projektna dokumentacija za izvedbo naložbe ter dokazila o teh stroških, kadar so upravičeni do sofinanciranja;
* predračun stroškov, za katere se uveljavlja pomoč;
* kopija katastrskega načrta in program del, ki ga pripravi pristojna strokovna služba, kadar je predmet podpore ureditev kmetijskih zemljišč ali nezahtevna agromelioracija;
* dovoljenje lastnika zemljišča za izvedbo naložbe v primeru zakupa zemljišča;
* drugi pogoji, opredeljeni z razpisom.

1. Intenzivnost pomoči:

* v skladu s četrtim odstavkom 14. člena tega pravilnika.

1. Najvišji skupni znesek dodeljene pomoči znaša \_\_\_\_\_\_\_EUR na kmetijsko gospodarstvo na leto.
2. Vlogo za pomoč v okviru tega ukrepa predloži nosilec kmetijskega gospodarstva oziroma pooblaščena oseba, ki jo pooblastijo vsi nosilci kmetijskih gospodarstev, ki so vključeni v skupno naložbo.
3. člen

**UKREP 2: Pomoč za naložbe v zvezi s premestitvijo kmetijskih poslopij** (16. člen Uredbe Komisije (EU) št. 2022/2472)

1. Premestitev kmetijskega poslopja mora biti povezana z doseganjem cilja javnega interesa.
2. Upravičeni stroški:

* razstavljanje, odstranitev in ponovna postavitev obstoječih stavb;
* razstavljanje, odstranitev in ponovna postavitev obstoječih stavb, s posledico pridobitve nadomestnega modernejšega poslopja;
* razstavljanje, odstranitev in ponovna postavitev s povečanjem proizvodne zmogljivosti.

1. Upravičenci so kmetijska gospodarstva, vpisana v register kmetijskih dejavnosti in dejavna v primarni kmetijski proizvodnji.
2. Pogoji upravičenosti:

* premestitev na podlagi javnega interesa mora biti opredeljena v določbah občinskega predpisa.

1. Intenzivnost pomoči:

* do 100 % dejanskih nastalih stroškov, kadar premestitev kmetijskega poslopja zajema razstavljanje, odstranitev in ponovno izgradnjo obstoječih objektov;
* do 100 % dejanskih stroškov, če se premestitev nanaša na dejavnost blizu podeželskih naselij, katerih namen je izboljšati kakovost življenja ali povečati okoljsko učinkovitost podeželskega naselja;
* če ima premestitev poslopja v javnem interesu za posledico modernizacijo teh objektov ali povečanje proizvodne zmogljivosti, se v zvezi s stroški, povezanimi z modernizacijo objektov ali povečanjem proizvodne zmogljivosti, uporabljajo intenzivnosti pomoči, kot veljajo za *podukrep 1.1 iz 14. člena tega pravilnika*.

Zamenjava obstoječe zgradbe ali objekta z novo sodobno zgradbo ali objektom, ki ne vključuje bistvene spremembe zadevne proizvodnje ali tehnologije, ne šteje, da je povezana z modernizacijo.

1. Vlogo za pomoč v okviru tega ukrepa predloži nosilec kmetijskega gospodarstva.
2. člen

**UKREP 3: Pomoč za naložbe v zvezi s predelavo in trženjem kmetijskih proizvodov** (17. člen Uredbe Komisije (EU) št. 2022/2472)

1. Cilj ukrepa je sofinanciranje naložb, ki se nanašajo na predelavo in trženje kmetijskih proizvodov.
2. Upravičeni stroški:

* gradnja ali izboljšanje nepremičnin, namenjenih predelavi in trženju kmetijskih proizvodov,
* nakup novih strojev in opreme;
* splošni stroški (stroški, ki se nanašajo na izvedbo naložbe kot so honorarji arhitektov, inženirjev in svetovalcev, plačila za storitve svetovanja v zvezi z okoljsko in ekonomsko trajnostjo, vključno s stroški za študije izvedljivosti);
* nakup in razvoj računalniške opreme ter patentov, licenc, avtorskih pravic in blagovnih znamk.

1. Pomoč se ne dodeli za:

* obratna sredstva;
* že izvedena dela, razen za izdelavo projektne dokumentacije;
* stroške, povezane z zakupnimi pogodbami;
* naložbe v zvezi s proizvodnjo biogoriv na osnovi hrane;
* naložbe za skladnost z veljavnimi standardi Unije.

1. Pogoji za pridobitev pomoči:

* dokazila o registraciji dopolnilne dejavnosti in izpolnjevanju pogojev za opravljanje dejavnosti (v kolikor upravičenec še nima registrirane dejavnosti, jo mora registrirati v dveh letih od prejema pomoči);
* predložitev ustreznega dovoljenja za izvedbo investicije, če je s predpisi s področja gradnje objektov to potrebno;
* projektna dokumentacija za izvedbo naložbe ter dokazila o teh stroških, kadar so upravičeni do sofinanciranja;
* naložba mora biti skladna z zakonodajo Evropske unije in nacionalnimi predpisi s področja varstva okolja;
* za naložbo, ki mora biti v skladu s četrtim odstavkom 17. člena Uredbe Komisije (EU) št. 2022/2472, mora biti presoja vplivov na okolje, če je le ta potrebna, predložena z vlogo za pridobitev pomoči;
* ponudba oziroma predračun za načrtovano naložbo;
* mnenje o upravičenosti in ekonomičnosti investicije, ki ga pripravi pristojna strokovna služba;
* dejavnost se mora izvajati na kmetiji še vsaj 5 let po zaključeni naložbi;
* drugi pogoji, opredeljeni z javnim razpisom.

1. Upravičenci so kmetijska gospodarstva, dejavna na področju predelave in/ali trženja kmetijskih proizvodov, vpisana v register kmetijskih gospodarstev.
2. Intenzivnost pomoči ne sme presegati 65 % upravičenih stroškov.

Najvišji skupni znesek dodeljene pomoči znaša 5.000 EUR na kmetijsko gospodarstvo na leto.

1. Vlogo za pomoč v okviru tega ukrepa predloži nosilec kmetijskega gospodarstva.
2. člen

**UKREP 4: Pomoč za plačilo zavarovalnih premij** (28. člen Uredbe Komisije (EU) št. 2022/2472)

1. Cilj pomoči je sofinanciranje dela stroškov zavarovalnih premij za zavarovanje kmetijske proizvodnje, z namenom kritja izgub zaradi naslednjih dejavnikov:

* naravnih nesreč;
* slabih vremenskih razmer, ki jih je mogoče enačiti z naravnimi nesrečami, in
* drugih slabih vremenskih razmer;
* bolezni živali ali škodljivih organizmov rastlin; ter
* zaščitenih živali.

1. S pomočjo se spodbuja kmetijske pridelovalce, da zavarujejo svoje pridelke pred posledicami škodnih dogodkov iz prejšnjega odstavka.
2. Upravičeni stroški so sofinanciranje stroškov zavarovalnih premij, vključno s pripadajočim davkom od prometa zavarovalnih poslov.
3. Upravičenci do pomoči so kmetijska gospodarstva, vpisana v register kmetijskih gospodarstev, ki sklenejo zavarovalno pogodbo za tekoče leto, ki je vključena v sofinanciranje po nacionalni uredbi za tekoče leto.
4. Pogoj za pridobitev je veljavna zavarovalna polica, z obračunano višino nacionalnega sofinanciranja.
5. Intenzivnost pomoči:

* pomoč po tem pravilniku skupaj s pomočjo po nacionalni uredbi o sofinanciranju zavarovalnih premij za zavarovanje primarne kmetijske proizvodnje ne sme preseči 70% stroškov zavarovalne premije.

1. člen

**UKREP 5:** **Pomoč za naložbe za ohranjanje kulturne in naravne dediščine na kmetijskih gospodarstvih** (36. člen Uredbe Komisije (EU) št. 2022/2472)

1. Cilj pomoči so naložbe, katerih cilj je varovanje in ohranjanje značilnosti kulturne in naravne dediščine na kmetijskih gospodarstvih.
2. Upravičeni stroški:

* stroški naložbe v opredmetena sredstva,
* investicijska dela.

1. Upravičenci do pomoči so kmetijska gospodarstva, ki se ukvarjajo s primarno kmetijsko proizvodnjo in so vpisani v register kmetijskih gospodarstev ter so lastniki objektov, vpisanih v register nepremične kulturne dediščine.
2. Pogoji za pridobitev:

* stavba mora biti vpisana v register nepremične kulturne dediščine (RKD), ki ga vodi ministrstvo, pristojno za kulturo;
* ustrezno dovoljenje za izvedbo naložbe, v kolikor je le to potrebno;
* ustrezna dokumentacija za izvedbo naložbe s predračunom stroškov;
* drugi pogoji, opredeljeni z javnim razpisom.

1. Intenzivnost pomoči:

* do 100% upravičenih stroškov.

1. Najvišji skupni znesek dodeljene pomoči znaša \_\_\_\_\_ EUR na kmetijsko gospodarstvo na leto.
2. člen

**UKREP 6: Pomoč za dejavnosti izmenjave znanja in informiranja** (21. člen Uredbe Komisije (EU) št. 2022/2472)

1. Namen pomoči je kritje dejavnosti poklicnega usposabljanja in pridobivanja strokovnih znanj, vključno z usposabljanji, delavnicami in mentoriranjem, ter predstavitvene dejavnosti in dejavnosti informiranja v povezavi s primarno kmetijsko proizvodnjo in trženjem kmetijskih proizvodov;
2. Predmet podpore so izobraževanja, usposabljanja in informiranje nosilcev registriranih kmetijskih gospodarstev.
3. Upravičeni stroški so stroški izvedbe programov usposabljanja, ki jih izvede za izobraževanje registrirani izvajalec.
4. Upravičenci do pomoči so kmetje oz. kmetijska gospodarstva.
5. Pomoč se ne dodeli:   
   – za aktivnosti razširjanja znanstvenih dognanj, kakovosti za proizvode iz drugih držav, generičnih proizvodov in prehranjevalnih koristi generičnih proizvodov;  
   – za stroške storitev povezane z običajnimi operativnimi stroški podjetja, na primer rutinsko davčno svetovanje, redne pravne storitve, oglaševanje ali obveščanje kmetov;  
   – za strokovne ekskurzije.
6. Finančne določbe:

* pomoč se dodeli do 100% upravičenih stroškov usposabljanja.
* pomoč se dodeli v obliki subvencionirane storitve in ne vključuje neposrednih plačil upravičencev.

1. Izvajalci dejavnosti izmenjave znanja in informiranja zagotovijo ustrezno zmogljivost v obliki usposobljenega in rednega izobraževanja osebja za opravljanje teh dejavnosti, kot določa šesti odstavek 21. člena Uredbe Komisije (EU) št. 2022/2472.
2. Pomoč je dostopna vsem upravičenim podjetjem na zadevnem območju, kot določa sedmi odstavek 21. člena Uredbe Komisije (EU) št. 2022/2472.
3. člen

**UKREP 7: Pomoč** (42. člen Uredbe Komisije (EU) št. 2022/2472)

1. Cilj podpore je izboljšati učinkovitost gospodarjenja z zasebnimi gozdovi z uvajanjem proizvodnih izboljšav pri sečnji in spravilu lesa in povečati varnost pri delu v gozdu.
2. Upravičeni stroški:

* stroški nakupa strojev in opreme do tržne vrednosti sredstva;
* pridobitev, razvoj ali pristojbine za uporabo računalniške programske opreme, računalniškega oblaka in podobnih rešitev ter pridobitev patentov, licenc, avtorskih pravic in blagovnih znamk;
* stroške oblikovanja načrtov za gospodarjenje z gozdovi ali enakovrednih instrumentov.

1. Upravičenci do pomoči so kmetijska gospodarstva, vpisana v register kmetijskih gospodarstev.
2. Pogoji za pridobitev:

* ponudbe oziroma predračun za načrtovano naložbo;
* predložitev oddane zbirne vloge (subvencijska vloga) v tekočem oziroma preteklem letu, če rok za oddajo zbirne vloge v tekočem letu še ni potekel;
* mnenje o upravičenosti in ekonomičnosti investicije, ki ga pripravi pristojna strokovna služba;
* drugi pogoji, opredeljeni z javnim razpisom.

1. Intenzivnost pomoči:

* do 100 % upravičenih stroškov naložb na kmetijskih gospodarstvih.

1. Najvišji skupni znesek dodeljene pomoči znaša 3.000 EUR na kmetijsko gospodarstvo na leto.
2. Vlogo za pomoč v okviru tega ukrepa predloži nosilec kmetijskega gospodarstva.

22.člen

**UKREP 8: Pomoč za dejavnosti izmenjave znanja in informiranja v gozdarskem sektorju** (47. člen Uredbe Komisije (EU) št. 2022/2472)

1. Namen pomoči je kritje dejavnosti poklicnega usposabljanja in pridobivanja strokovnih znanj, vključno z usposabljanji, delavnicami in mentoriranjem, ter predstavitvene dejavnosti in dejavnosti informiranja v povezavi z gozdarskim sektorjem;
2. Predmet podpore so izobraževanja, usposabljanja in informiranje nosilcev registriranih kmečkih gospodarstev.
3. Upravičeni stroški so stroški izvedbe programov usposabljanja, ki jih izvede za izobraževanje registrirani izvajalec.
4. Upravičenci do pomoči so kmetje oz. kmetijska gospodarstva.
5. Podpore se ne dodelijo:   
   – za aktivnosti razširjanja znanstvenih dognanj, kakovosti za proizvode iz drugih držav, generičnih proizvodov in prehranjevalnih koristi generičnih proizvodov;  
   – za stroške storitev povezane z običajnimi operativnimi stroški podjetja, na primer rutinsko davčno svetovanje, redne pravne storitve, oglaševanje ali obveščanje kmetov;  
   – za strokovne ekskurzije.
6. Pomoč se dodeli do 100% upravičenih stroškov usposabljanja.

**III. UKREPI DE MINIMIS V SKLADU Z UREDBO KOMISIJE (EU) ŠT. 1407/2013**

23. člen

(splošne določbe de minimis Uredbe Komisije (EU) št. 1407/2013)

1. Do de minimis pomoči v skladu z Uredbo Komisije (EU) št. 1407/2013 niso upravičena podjetja iz sektorjev:
   * ribištva in akvakulture;
   * primarne proizvodnje kmetijskih proizvodov iz seznama v Prilogi I k Pogodbi o delovanju Evropske unije;
   * predelave in trženja kmetijskih proizvodov iz seznama v Prilogi I k Pogodbi o delovanju Evropske unije v naslednjih primerih:
2. če je znesek pomoči določen na podlagi cene ali količine zadevnih proizvodov, ki so kupljeni od primarnih proizvajalcev ali jih zadevna podjetja dajo na trg;
3. če je pomoč pogojena s tem, da se delno ali v celoti prenese na primarne proizvajalce.
4. Pomoč ne bo namenjena izvozu oz. z izvozom povezani dejavnosti v tretje države ali države članice, kot je pomoč, neposredno povezana z izvoženimi količinami, z ustanovitvijo in delovanjem distribucijske mreže ali drugimi tekočimi izdatki, povezanimi z izvozno dejavnostjo.
5. Pomoč ne bo pogojena s prednostno rabo domačih proizvodov pred uvoženimi.
6. Do finančnih spodbud niso upravičeni tisti subjekti, ki nimajo poravnanih zapadlih obveznosti do občine ali do države.
7. Do sredstev za razvoj niso upravičena mikro, majhna in srednje velika podjetja, ki so po zakonu, ki ureja prisilno poravnavo, stečaj ali likvidacijo, v prisilni poravnavi, stečaju ali likvidaciji ter so kapitalsko neustrezna, kar pomeni, da je izguba tekočega leta skupaj s prenesenimi izgubami dosegla polovico osnovnega kapitala družbe.
8. Skupna vrednost pomoči, dodeljena istemu upravičencu oziroma enotnemu podjetju na podlagi pravila »de minimis« v skladu z Uredbo Komisije (ES) št. 1407/2013 ne sme preseči 200.000,00 EUR (v primeru podjetij, ki delujejo v komercialnem cestnem tovornem prometu, znaša zgornja dovoljena meja pomoči 100.000,00 EUR) v obdobju zadnjih treh proračunskih let, ne glede na obliko in namen pomoči ter ne glede na to, ali se pomoč dodeli iz sredstev države, občine ali Unije.
9. Če je podjetje dejavno v sektorjih iz prvega odstavka tega člena, ter je poleg tega dejavno v enem ali več sektorjih, ali opravlja še druge dejavnosti, ki sodijo na področje uporabe Uredbe Komisije (ES) št. 1407/2013, se ta uredba uporablja za pomoč, dodeljeno v zvezi s slednjimi sektorji ali dejavnostmi, če podjetje na ustrezen način, kot je ločevanje dejavnosti ali razlikovanje med stroški, zagotovi, da dejavnosti v sektorjih, ki so izključeni iz področja uporabe te uredbe, ne prejemajo pomoči de minimis na podlagi Uredbe Komisije (ES) št. 1407/2013.

24. člen

(kumulacija de minimis pomoči)

(1) Pomoč de minimis se ne sme kumulirati z državno pomočjo v zvezi z istimi upravičenimi stroški ali državno pomočjo za isti ukrep za financiranje tveganja, če bi se s takšno kumulacijo presegla največja intenzivnost pomoči ali znesek pomoči.

(2) Pomoč de minimis, dodeljena v skladu z Uredbo Komisije (EU) št. 1407/2013, se lahko kumulira s pomočjo de minimis, dodeljeno v skladu z Uredbo Komisije (EU) št. 360/2012 do zgornje meje, določene v uredbi št. 360/2012.

(3) Pomoč de minimis, dodeljena v skladu z Uredbo Komisije (EU) št. 1407/2013, se lahko kumulira s pomočjo de minimis, dodeljeno v skladu z drugimi uredbami de minimis do ustrezne zgornje meje (200.000 oz. 100.000 EUR).

1. člen

(obveznosti prejemnika pomoči in občine)

1. Prejemnik podpore mora imeti za nakazilo dodeljenih sredstev odprt transakcijski račun v Republiki Sloveniji.
2. Prejemnik mora k vlogi predložiti:

* pisno izjavo o vseh drugih pomočeh *de minimis*, ki jih je upravičenec oziroma enotno podjetje prejelo na podlagi te ali drugih uredb *de minimis* v predhodnih dveh in v tekočem proračunskem letu;
* pisno izjavo o drugih že prejetih (ali zaprošenih) pomočeh za iste upravičene stroške in zagotovilo, da z dodeljenim zneskom pomoči *de minimis*, ne bo presežena zgornja meja *de minimis* pomoči ter intenzivnosti pomoči po drugih predpisih;
* seznam podjetij, s katerimi je lastniško povezan, tako da se preveri skupen znesek že prejetih de minimis pomoči za vsa, z njim povezana podjetja;
* izjavo o ločitvi dejavnosti oziroma stroškov, vezano na določilo sedmega odstavka 18. člena tega pravilnika.

1. Občina bo s sklepom/odločbo pisno obvestila prejemnika:

* da je pomoč dodeljena po pravilu *de minimis* v skladu z Uredbe Komisije (EU) št. 1407/2013,
* o odobrenem znesku *de minimis* pomoči.

IV. OSTALI UKREPI OBČINE

1. člen

**UKREP 9: Šolanje v srednjih strokovnih in srednjih poklicnih programih s področja kmetijstva in gozdarstva**

1. Namen ukrepa je finančna pomoč pri izobraževanju dijakov v programih, povezanih s kmetijstvom.
2. Pogoj za pridobitev pomoči je, da ima dijak stalno prebivališče v občini.
3. Za pridobitev pomoči je potrebno vlogi priložiti ustrezno potrdilo o vpisu.
4. Upravičenci do pomoči so dijaki, ki se šolajo v srednjih strokovnih in srednjih poklicnih programih, povezanih s kmetijstvom.
5. Višina pomoči znaša 400 EUR neto na dijaka v šolskem letu.

27.člen

**UKREP 10: Sofinanciranje dejavnosti društev s področja kmetijstva**

1. Namen ukrepa je finančna pomoč pri letnem delovanju društev, povezanem s kmetijstvom, z namenom spodbujanja razvoja podeželja v občini.
2. Upravičenci do pomoči so društva, ki imajo v svojih temeljnih aktih opredeljeno dejavnost kmetijstva.
3. Upravičenci do pomoči so društva, ustanovljena v skladu z Zakonom o društvih (Uradni list RS, št. 64/11 – uradno prečiščeno besedilo in 21/18 – ZNOrg).
4. Višina pomoči znaša do 50 % upravičenih stroškov finančnega programa društva v koledarskem letu.
5. Podrobnejša merila za dodelitev sredstev po ukrepu iz tega člena se določi z razpisom.

V. NADZOR IN SANKCIJE

1. člen
2. Namensko porabo proračunskih sredstev za ohranjanje in razvoj kmetijstva in podeželja v občini, pridobljenih po tem pravilnikuoz. javnem razpisu,spremlja in preverja pri prejemnikih občinska strokovna služba, pristojna za področje kmetijstva, lahko pa tudi druga oseba, ki jo pooblasti župan. Namenskost porabe lahko preverja tudi Nadzorni odbor občine.
3. V primeru ugotovljene nenamenske porabe sredstev, mora prejemnik vrniti odobrena sredstva v celoti s pripadajočimi zakonitimi zamudnimi obrestmi, če se ugotovi:

* da so bila dodeljena sredstva delno ali v celoti nenamensko porabljena;
* da je upravičenec za katerikoli namen pridobitve sredstev navajal neresnične podatke;
* da je upravičenec za isti namen in iz istega naslova že pridobil finančna sredstva.

1. V primeru ugotovljene nenamenske porabe sredstev, upravičenec izgubi pravico do pridobitve sredstev po tem pravilniku za naslednji dve leti.
2. V primeru, da upravičenec odobrenih sredstev v pogodbeno določenem roku ne izkoristi, bodisi, da je le tega iz neupravičenih razlogov zamudil, bodisi, da se ugotovi kršenje pravil razpisa, izgubi pravico do pridobitve sredstev po tem pravilniku za naslednji dve leti.

VI. HRAMBA DOKUMENTACIJE

29. člen

Občina bo hranila evidence in vso dokumentacijo, ki je bila podlaga za odobritev državnih pomoči in de minimis pomoči po tem pravilniku, deset let od datuma dodelitve pomoči.

VII. KONČNE DOLOČBE

30. člen

Z dnem uveljavitve tega Pravilnika preneha veljati Pravilnik o ohranjanju in spodbujanju razvoja kmetijstva in podeželja v Občini \_\_\_\_\_\_\_\_ za programsko obdobje \_\_\_\_\_\_\_\_ (Uradni list RS, št.\_\_\_\_).

31. člen

Ta pravilnik začne veljati naslednji dan po objavi v Uradnem listu Republike Slovenije.

Št. …/20….

\_\_\_\_\_\_\_\_\_\_\_, dne \_\_\_\_\_\_\_\_\_\_\_

Župan

Občine \_\_\_\_\_\_\_\_\_\_\_\_

……………..